23ITP-14

Nafarroako Alderdi Popularra talde parlamentarioko Irene Royo Ortín andreak, Legebiltzarreko Erregelamenduan ezarritakoaren babesean, honako interpelazio hau aurkezten du, Osoko Bilkuran eztabaidatzeko.

Zioen azalpena.

Orain dela egun batzuk izan genuen Fundación para el Avance de la Libertad eta Tax Fundation fundazioen txosten baten berri, zeinean adierazten baita Espainiako autonomia-erkidego guztien artean Nafarroaren PFEZa dela azkena lehiakortasunean, eta Foru Gobernuak azken urtean hartutako erabakiak funtsezkoak izan direla hiru postu atzera egiteko.

Hori dela-eta, Nafarroako Gobernua interpelatzen dugu arlo fiskaleko politikei buruz.

Iruñean, 2023ko urriaren 9an

Foru parlamentaria: Irene Royo Ortin